CELEX: 52011DP0277
Language: mt
Date: 2011-06-23 00:00:00
Title: Emenda tal-Artikolu 51: Laqgħat ta' kumitati konġunti Deċiżjoni tal-Parlament Ewropew tat- 23 ta' Ġunju 2011 dwar l-emenda tal-Artikolu 51 tar-Regoli ta' Proċedura tal-Parlament Ewropew dwar il-proċedura b'laqgħat konġunti ta' kumitati (2010/2061(REG))

18.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 390/66
            
         Il-Ħamis 23 ta’ Ġunju 2011Emenda tal-Artikolu 51: Laqgħat ta' kumitati konġunti
   P7_TA(2011)0277
   Deċiżjoni tal-Parlament Ewropew tat-23 ta' Ġunju 2011 dwar l-emenda tal-Artikolu 51 tar-Regoli ta' Proċedura tal-Parlament Ewropew dwar il-proċedura b'laqgħat konġunti ta' kumitati (2010/2061(REG))
   2012/C 390 E/08
   
      Il-Parlament Ewropew,
   
               —
            
            
               wara li kkunsidra l-ittra tal-Konferenza tal-Presidenti tal-Kumitati tal-11 ta' Marzu 2010 u l-ittra tal-President tal-Kumitat għall-Ambjent, is-Saħħa pubblika u s-Sikurezza tal-Ikel tal-25 ta' Marzu 2010,
            
         
               —
            
            
               wara li kkunsidra l-Artikoli 211 u 212 tar-Regoli ta' Proċedura tiegħu,
            
         
               —
            
            
               wara li kkunsidra r-Rapport tal-Kumitat għall-Affarijiet Kostituzzjonali (A7-0197/2011),
            
         
               1.
            
            
               Jiddeċiedi li jemenda r-Regoli ta' Proċedura tiegħu kif jidher hawn taħt;
            
         
               2.
            
            
               Ifakkar li din l-emenda tidħol fis-seħħ fl-ewwel ġurnata tas-sessjoni parzjali li jmiss;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta’ informazzjoni.
            
         
               TEST FIS-SEĦĦ
            
            
               EMENDA
            
         
               
                  Emenda 1
               
            
         
               
                  Regoli ta' Proċedura tal-Parlament Ewropew
               
               
                  Artikolu 51
               
            
         
               Meta 
                     jkunu ntlaħqu l-kundizzjonijiet stipulati fl-Artikolu 49(1) u fl-Artikolu 50
                  , il-Konferenza tal-Presidenti tista'
                     , jekk tkun sodisfatta li l-kwistjoni hi waħda ta' importanza ewlenija,
                   tiddeċiedi li 
                     għandha tkun
                   applikata 
                     proċedura
                   b'laqgħat konġunti ta' kumitati u b'votazzjoni konġunta. F'dak il-każ, ir-rapporteurs 
                     ikkonċernati
                   għandhom ifasslu abbozz ta' rapport waħdani, li għandu jkun eżaminat u li għandha ssir votazzjoni dwaru mill-kumitati involuti fil-laqgħat konġunti li jiġu ppreseduti b'mod konġunt mill-presidenti tal-kumitati involuti. Il-kumitati involuti jistgħu jistabbilixxu gruppi ta' ħidma 
                     bejn il-kumitati
                   biex jitħejjew il-laqgħat u l-votazzjonijiet 
                     konġunti
                  .
            
            
               
                  
                     1.
                     Meta 
                     tiġi riferita lilha kwistjoni ta' kompetenza skont l-Artikolu 188(2)
                  , il-Konferenza tal-Presidenti tista' tiddeċiedi li 
                     għandha tiġi
                   applikata 
                     l-proċedura
                   b'laqgħat konġunti ta' kumitati u b'votazzjoni konġunta 
                     jekk:
                  
               
               
                           —
                        
                        
                           
                              
                                 il-kwistjoni taqa', skont l-Anness VII, b'mod inseparabbli taħt il-kompetenzi ta' aktar minn kumitat wieħed, u
                              
                           
                        
                     
                           —
                        
                        
                           
                              
                                 hija tkun tal-fehma li l-kwistjoni hija ta' importanza maġġuri.
                              
                           
                        
                     
                  
                     2.
                     F'dak il-każ, ir-rapporteurs 
                     rispettivi
                   għandhom ifasslu abbozz ta' rapport uniku, li għandu jkun eżaminat u li għandha ssir votazzjoni dwaru mill-kumitati involuti fil-laqgħat konġunti li jiġu ppreseduti b'mod konġunt mill-presidenti tal-kumitati involuti.
               
                  
                     Fl-istadji kollha tal-proċedura, id-drittijiet relatati mal-istatus ta' kumitat kompetenti ma jistgħux jiġu eżerċitati mill-kumitati involuti ħlief meta jaġixxu b'mod konġunt.
                   Il-kumitati involuti jistgħu jistabbilixxu gruppi ta' ħidma biex jitħejjew il-laqgħat u l-votazzjonijiet.
               
                  
                     3.
                     
                     Fit-tieni qari tal-proċedura leġiżlattiva ordinarja, il-pożizzjoni tal-Kunsill tiġi eżaminata waqt laqgħa konġunta tal-kumitati kkonċernati li, fin-nuqqas ta' qbil bejn il-presidenti ta' dawn il-kumitati, issir nhar l-Erbgħa tal-ewwel ġimgħa prevista għal-laqgħat tal-organi parlamentari wara li tiġi kkomunikata l-pożizzjoni tal-Kunsill lill-Parlament. Fin-nuqqas ta' qbil dwar is-sejħa ta' laqgħa ulterjuri, din tissejjaħ mill-president tal-Konferenza tal-Presidenti tal-Kumitati. Il-votazzjoni dwar r-rakkomandazzjoni għat-tieni qari issir f'laqgħa konġunta fuq il-bażi ta' abbozz konġunt imħejji mir-rapporteurs rispettivi tal-kumitati kkonċernati jew, fin-nuqqas ta' abbozz konġunt, tal-emendi preżentati fil-kumitati kkonċernati.
                  
               
               
                  
                     Fit-tielet qari tal-proċedura leġiżlattiva ordinarja, il-presidenti u r-rapporteurs tal-kumitati kkonċernati jkunu ex officio membri tad-delegazzjoni fil-kumitat ta' konċiljazzjoni.